Gem Slider
Hvis du er stædig og trænger til afslappende underholdning, der vrider hjernen, så er Gem Slider et hit. Reglerne er enkle, men opgaven er bestemt ikke let.

Efter installationen åbner du spillet via genvejen Gem Slider på skrivebordet. Klik på det første vindue, der åbnes. Klik på Play. Nu kører en demo af, hvordan spillet foregår:

Du spiller ved at klikke på en af juvelerne i udkanten af vinduet. Det får juvelen til at glide ind på banen, hvor den skubber til den første af samme farve, den finder. Rammer den en mere af samme farve eller en af en “fremmed” farve, stopper de. Dit mål er at danne grupper på mindst fire i samme farve, som så forsvinder fra feltet. Juvelerne i omkredsen skifter farve med nogle træks mellemrum.

Begynd spillet med et klik på New. Du kan ændre spillets opsætning og sværhedsgrad via Setup. Spillet lukkes via krydset i øverste højre hjørne.